Diari Oficial de la Generalitat Valenciana


Sumari del DOGV 6156, del 01-12-2009 (2009/13260)

RESOLUCIÓ de 18 de novembre de 2009, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques durant el curs acadèmic 2009-2010, així com els Premis 2009 de la Comunitat Valenciana, per al foment i recuperació de tradicions de la Comunitat Valenciana en l'àmbit educatiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13086


Data del document
:   18-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament obligatori
    * societat sense fins de lucre
    * costums i tradicions
    * suport econòmic
    * centre d'ensenyament
    * ensenyament públic
    * premi cultural

RESOLUCIÓ de 18 de novembre de 2009, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques durant el curs acadèmic 2009-2010, així com els Premis 2009 de la Comunitat Valenciana, per al foment i recuperació de tradicions de la Comunitat Valenciana en l'àmbit educatiu. [2009/13752]  
Per Orde de 23 d'abril de 2009, de la Conselleria d'Educació (DOCV núm. 6.016 de 19 de maig de 2009) es van convocar ajudes econòmiques per a la realització de projectes durant el curs acadèmic 2009-2010 i els Premis 2009 de la Comunitat Valenciana, per al foment i recuperació de tradicions de la Comunitat Valenciana en l'àmbit educatiu.  
En compliment del que disposen les bases sèptima i octava de l'annex I i bases octava i novena de l'annex II de l'orde de convocatòria, s'ha reunit el jurat de selecció constituït a este efecte, el qual, després d'examinar i avaluar els projectes i treballs presentats, ha elevat davant de la Direcció General d'Avaluació, Innovació i Qualitat Educativa i de la Formació Professional la seua proposta per a la concessió de les ajudes i els premis.  
Estudiades dites propostes i d'acord amb la disposició final primera de la mencionada orde, per delegació del conseller, resolc:  
Primer  
Concedir als projectes que figuren en l'annex I les quantitats que s'indiquen segons les línies de finançament corresponent:  
a) Per a centres públics, per un import global màxim de 52.261 euros, a càrrec del capítol II, del programa 421.50 del pressupost de la Generalitat per a l'any 2009.  
b) Per a centres docents privats concertats o associacions sense ànim de lucre, per un import global de 15.403 euros a càrrec del capítol IV de la línia de subvenció T7423000 del programa 421.50 del pressupost de la Generalitat per a l'any 2009.  
Segon  
Desestimar les sol·licituds dels centres docents o associacions que figuren en l'annex II per les raons que en cada cas s'indiquen.  
Tercer  
El pagament de les dites ajudes es realitzarà als beneficiaris en compliment de la base novena i deu de l'annex I de la dita orde.  
Les ajudes es rebran una vegada que la documentació presentada haja sigut aprovada per la Direcció General d'Avaluació, Innovació i Qualitat Educativa i de la Formació Professional.  
Quart  
Seleccionar els treballs que figuren en l'annex III d'esta resolució i concedir-los els Premis 2009 de la Comunitat Valenciana per al foment i recuperació de tradicions de la Comunitat Valenciana en l'àmbit educatiu, per un import global de 14.000 euros, a càrrec de la línia de subvenció T7423000, del programa 421.50 del pressupost de la Generalitat per a l'exercici 2009.  
Quint  
El pagament dels premis es farà conforme disposa la base onze de l'annex II de l'Orde de 23 d'abril de 2009, de la Conselleria d'Educació.  
Sext  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció contenciosa administrativa, que posa fi a la via administrativa, la present resolució podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 18 de novembre de 2009.- La directora general d'Avaluació, Innovació i Qualitat Educativa i de la Formació Professional: Mª Auxiliadora Hernández Miñana.  
Annex I / Anexo I  
Relació de projectes seleccionats (centres docents públics)  
Relación de proyectos seleccionados (centros docentes públicos)  
  
Relació de projectes seleccionats (centres docents privats concertats o associacions sense ànim de lucre)  
Relación de proyectos seleccionados (centros docentes privados concertados o asociaciones sin ánimo de lucro)  
  
Annex II / Anexo II  
Relació de projectes no seleccionats  
Relación de proyectos no seleccionados  
  
Annex III / Anexo III  
Relació de treballs premiats  
Relación de trabajos premiados  
